b'\n_START_ARTICLE_\nNoah Juulsen\n_START_SECTION_\nUra\n_START_PARAGRAPH_\nWHL:ss\xc3\xa4 pelaava Everett Silvertips varasi Juulsenin nelj\xc3\xa4nnell\xc3\xa4 kierroksella vuoden 2012 CHL:n varaustilaisuudessa. H\xc3\xa4n pelasi siirtyi Silvertipsiin varausta seuranneen kauden 2012\xe2\x80\x932013 lopulla, jolloin pelasi joukkueessa yhden runkosarjaottelun. Kaudella 2013\xe2\x80\x932014 Juulsen pelasi ensimm\xc3\xa4isen kokonaisen kautensa Silvertipsiss\xc3\xa4. H\xc3\xa4n pelasi 59 ottelua, joissa teki kaksi maalia ja yhteens\xc3\xa4 kymmenen tehopistett\xc3\xa4. Lis\xc3\xa4ksi h\xc3\xa4n pelasi kolme pisteet\xc3\xb6nt\xc3\xa4 pudotuspeliottelua._NEWLINE_Kauden p\xc3\xa4\xc3\xa4tteeksi Juulsen valittiin edustamaan Kanadan Pasific -joukkuetta World U-17 Hockey Challengessa. Kanada eteni turnauksessa finaaliin, mutta j\xc3\xa4i hopealle h\xc3\xa4vitty\xc3\xa4\xc3\xa4n mestaruuden Yhdysvaltojen joukkueelle. Juulsen pelasi kuusi ottelua, joissa teki yhden maalin sek\xc3\xa4 sai yhden sy\xc3\xb6tt\xc3\xb6pisteen. Lis\xc3\xa4ksi h\xc3\xa4n istui yhden kahden minuutin rangaistuksen._NEWLINE_Kaudella 2014\xe2\x80\x932015 Juulsen pelasi 68 ottelua tehden yhdeks\xc3\xa4n maalia ja yhteens\xc3\xa4 52 tehopistett\xc3\xa4. H\xc3\xa4n sijoittui WHL:n puolustajien pistep\xc3\xb6rssin yhdeks\xc3\xa4nneksi sek\xc3\xa4 sy\xc3\xb6tt\xc3\xb6p\xc3\xb6rssin viidenneksi. H\xc3\xa4nelle kertyi 42 rangaistusminuuttia ja h\xc3\xa4nen plus/miinus -saldonsa oli joukkueen toiseksi paras. Juulsen pelasi kuusi pudotuspeliottelua, joissa sai yhden sy\xc3\xb6tt\xc3\xb6pisteen. H\xc3\xa4net valittiin kauden aikana pelaamaan CHL:n lupaavien tulokkaiden otteluun._NEWLINE_Juulsen ennustettiin usean eri kykyjenetsij\xc3\xa4toimiston toimesta tulevan varattavaksi ensimm\xc3\xa4isell\xc3\xa4 kierroksella. H\xc3\xa4net varattiin lopulta Montreal Canadiensiin 26. pelaajana vuoden 2015 NHL:n varaustilaisuudessa. Canadiens teki hein\xc3\xa4kuussa h\xc3\xa4nen kanssaan kolmen vuoden mittaisen tulokassopimuksen.'